Caumont de Garòna

Caumont de GarònaBénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 89-90https://web.archive.org/web/20170602164253/http://www.locongres.org/oc/aplicacions/top-oc/topoc-recerca/ o Caumont de Garona (Caumont-sur-Garonne en francés) es una comuna agenesa de Gasconha situada dens lo departament d'Òut e Garona e la region de Navèra Aquitània, ancianament d'Aquitània.

Geografia

vignette|upright=1.8|centre|Comunas a l'entorn.

Perimètre dau territòri

Toponimia
Las fòrmas ancianas son Cavo Monte (decima ~), en latin, au sègle XIII, Cavo Monte (castrum de ~), en latin, en 1242-1255, Covinum [?], en latin, en 1242-1255, Coumunde, en latin, en 1242-1255, Caumundo, en latin, en 1242-1255, Cavimonte (de ~), en latin, en 1293, Caumont, en occitan, en 1307-1317, Caumonte, en latin, en 1307-1317, Comont, en occitan, en 1307-1317, Caumond, en occitan, en 1307-1317, Caumonte, en latin, en 1307-1317, Cavus Mons, en latin, en 1307-1317, Cavomonte (capella de ~), en latin, en 1326, Caumont, en francés (mapa dau sègle XVII) . Tant Dauzat que Negre (aqueth darrèr citat per Bénédicte Boyrie-Fénié) explican Caumont per calvus mons, « mont cauv, pelat, denudat, shens vegetacion (au mens shens aubres) » Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 133. Bénédicte Boyrie-Fénié, que per Caumont (Gironda) explicava que tots los Caumont son « monts cauvs, pelats »Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 111, se vira ací cap au sens de « mont curat, cavornut », pr'amor de las fòrmas ancianas e d'una suggestion de B. Fages (Carte Archéologique du Lot-et-Garonne) qu'explica aqueth sens per l'existéncia de hòssas funeràrias. . Dens los documents medievaus, i a tres latinizacions per la purmèira sillaba de Caumont : dab calidus, « caud », dab « cavus » e dab « calvus », perqué lo resultat fonetic es lo medish . 
 Garòna. La prononciacion dau nom dau flume es [ga'rɔnɔ], [ga'rɔnə] per tota la ribèira, tirat la Val d'Aran, que ditz [ga'runa]; aquera fòrma es anciana e se tròba dejà dens las òbras de Larada, autor de Montrejau, de Godolin (Tolosa) e de Corteta de Pradas (Agen). Mès pus lonh dau flume disen [ga'runɔ] o [ga'runə], benlèu pr'amor de la correspondéncia entre -onne en francés e -ona en occitan. Las fòrmas anticas son Garumna o Garunna (Cesar); vendrén, segon Jacques Astor, de gar-, « ròc », preceltic, e dau sufixe celtic -onna. L'evolucion fonetica normala seré [ga'runɔ], [ga'runə]. La fòrma ribeirenca es donc evolucionada .
 Sent Martin de Lesque(s) o, adara, Sent Martin dau Mas (traduccion dau francés). Anciana parròpia que dependèva dau Mas d'Agenés, dens la comuna de Caumont dempui la Revolucion http://visites.aquitaine.fr/eglise-paroissiale-saint-martin-de-lesque. Lo nom de Sent Martin de Tors, evangelisator de las Gàllias Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 614(316-397), es per una parròpia un indici segur d'ancianetat. Lesque(s) es benlèu un eretèir dau germanic liska, « carèx, èrba de sanha », present dens Las Leschas https://web.archive.org/web/20160304111739/http://communes-oc.cg24.fr/cantons/la-force/LES-LECHES.htmAlbert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 393-394. Aquera planta daus lòcs aigassius se trobava benlèu dens la coma dau riu Mayne situada a l'èst de la glèisa, mès en cap de cas sus la planada de 80 m d'altitud on es plaçada. Lo determinant sembla pas mèi utilizat.

Istòria
Inicialament dens la diocèsi d'Agen, Caumont passèt dens la de Condòm, que Joan XXII fondèt  lo 13 d'agost 1317 Jean Burias, Atlas Historique Français, vol. IV, Agenais, Condomois, Bruilhois, CNRS, 1979mapa de Sanson, deu sègle XVII https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom. Au sègle XVII e XVIII, Caumont èra de la província de Gasconha (la diocèsi d'Agen, situada delà Garòna, èra de la de Guiana).

Au sègle XVIII, los camins de Marmanda a Castèlgelós e de La Rèula au Mas d'Agenés s'i crotzavan https://www.geoportail.gouv.fr/donnees/carte-de-cassini. Aqueths camins an perdut lor importància desempui o an dispareishut.

Administracion

 Avant la refòrma cantonala de 2014, aplicada en 2015, la comuna èra deu canton deu Mas d'Agenés; es adara deu canton de Marmanda-2.

Demografia

 En 1793, la municipalitat èra Caumont e Fourques http://cassini.ehess.fr/cassini/fr/html/fiche.php?select_resultat=7254 (Caumont e Horcas)
 En  la populacion èra de  abitants e la densitat èra de  ab/km².

Lòcs e monuments

Personalitats ligadas dab la comuna

Véser tanben
 Comunas d'Òut e Garona

Ligams extèrnes

Nòtas

Categoria:Comuna de Gasconha
Categoria:Comuna d'Òlt e Garona